Document ID: 32005R0557

KOMISIJAS REGULA (EK) Nr. 557/2005
(2005. gada 11. aprīlis),
ar kuru kuģiem, kas peld ar dalībvalsts karogu, izņemot Igauniju, Latviju, Lietuvu un Poliju, aizliedz zvejot ziemeļgarneles
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
tā kā:
(1)
Padomes 2004. gada 22. decembra Regula (EK) Nr. 27/2005, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas attiecībā uz 2005. gadu, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi, paredz ziemeļgarneļu nozvejas kvotas attiecībā uz 2005. gadu (2).
(2)
Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai ir jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
(3)
Saskaņā ar Komisijai paziņoto informāciju Ziemeļrietumu Atlantijas zvejniecības organizācijas 3L zonas ūdeņos ziemeļgarneļu nozveja, ko veikuši kuģi, kas peld ar dalībvalsts karogu vai ir reģistrēti dalībvalstī, izņemot Igauniju, Latviju, Lietuvu un Poliju, ir sasniegusi attiecībā uz 2005. gadu piešķirto kvotu apjomu. Kopiena ir aizliegusi šo krājumu nozveju no 2005. gada 24. februāra. Ar šo regulu jānosaka minētais datums,
IR PIEŅĒMUSI ŠO REGULU.
1. pants
Uzskata, ka Ziemeļrietumu Atlantijas zvejniecības organizācijas 3L zonas ūdeņos ziemeļgarneļu nozveja, ko veic kuģi, kas peld ar dalībvalsts karogu vai ir reģistrēti dalībvalstī, izņemot Igauniju, Latviju, Lietuvu un Poliju, ir izsmēlusi attiecībā uz 2005. gadu Kopienai piešķirto kvotu apjomu.
Kuģiem, kas peld ar dalībvalsts karogu vai ir reģistrēti dalībvalstī, izņemot Igauniju, Latviju, Lietuvu un Poliju, ir aizliegts zvejot ziemeļgarneles Ziemeļrietumu Atlantijas zvejniecības organizācijas 3L zonas ūdeņos, tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 24. februāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 11. aprīlī

Labels: 18
6